Харолд 220413

**Сеніммен жүруді үйреніңіз**

***"Ұстаз, біз түні бойы еңбектеніп, түк ұстай алған жоқпыз! Бірақ Сіз айтқан соң ауларды тағы да салып көрейін" (Лұқа 5:5)***

Ақыр соңында уақытыңыз бен күшіңізді босқа кетіретіндей нәрсені жасауға тырысу қиынға түседі. Солай емеспе? Бірнеше сағаттар бойы тынымсыз еңбектенетін кез келген балықшыдан сұраңыз. Өзінің, бәлкім, ең жақсы құрал-жабдықтарын суға лақтырып, дәл сол жерде балық көп деген оймен ұзақ уақыт бойы күтіп, отырады. Бірақ, ақырында, ол: «Мұнда балық жоқ! Мүлдем жоқ» деп көңілі түсіп айтады.

Сондықтан біреу сізге: «Қайтадан істеп көріңіз!» дегенде, ол: «Сіз істеп көріңіз. Бірақ уақытыңызды босқа кетіретін сияқтысыз. Мына жерде мүлдем балық жоқ» деп айтқысы келетін сияқты болып көрінеді.

Бір күні, Иса және оның шәкірттерімен дәл солай болды. Олар түні бойы балық аулап, ештеңе ұстамады. Олар көлге соңғы үлгідегі құрал-сайманмен келген, спорттық балық аулайтын туристер емес еді. Олар көл жағасындағы ауылда дүниеге келген еді. Олар аптасына алты күн балық аулайтын. Олар Ғалилеядағы барлық жақсы балық аулайтын жерлерді білетін, сондықтан Иса олардан қайықты терең суға апарып, ауларын түсірулерін сұрағанда, олар екі қиын жағдайға тап болды: «Біз қазір Исаға сеніп, жай ғана Оның айтқанына бағынуымыз керек пе, әлде тәжірибеміз бізге айтқандай, бұл жай ғана уақытымызды жоғалтып алуымызға апаратынын біліп, бұл нәрсені істеуден бас тартуымыз керек пе?" Олардың сенімі мүмкін еместей болып көрінетін нәрсеге тап болды. Мұны тек Құдай ғана жасай алады. Табиғат пен табиғаттан тыс нәрсе соқтығысты.

Петір былай деп жауап берді: «Ұстаз, біз түні бойы еңбектеніп, түк ұстай алған жоқпыз! Бірақ Сіз айтқан соң ауларды тағы да салып көрейін,” (Лұқа 5:5). Қалай ойлайсыз, Петір бір сәтте: «О, енді көп балық ұстайтын болдық!" деп ойлады ма? Кім біледі? Бәлкім, олай емес, бірақ оның айтқан сөздері оның ойын түсінуге мүмкіндік береді. Ол өз сөзін "Ұстаз" деген сөзбен бастады. Бұл сөз билік басындағы адамдар үшін қолданылған еді, және бұл сөз басшылықтың ауыртпалығы мен жауапкершілігін көтеретін адамды білдіреді. Лұқа адамдардың Исаны ұстаз деп атағанын алты рет айтып берді. Петір: «Ұстаз, біз түні бойы еңбектеніп, түк ұстай алған жоқпыз! Бірақ Сіз айтқан соң ауларды тағы да салып көрейін»деді.